13 จังหวัดภาคเหนือ เฝ้าระวังน้ำท่วมฉับพลันและน้ำป่าไหลหลาก 15 -16 สิงหาคมนี้
กรมอุตุนิยมวิทยา ระบุว่า ในช่วงวันที่ 15 - 16 สิงหาคม 2564 มรสุมตะวันตกเฉียงใต้พัดปกคลุมทะเลอันดามัน ประเทศไทยและอ่าวไทย ประกอบกับมีหย่อมความกดอากาศต่ำยังคงปกคลุมบริเวณประเทศเวียดนามตอนบน ในขณะที่มีลมตะวันออกเฉียงใต้พัดเข้าปกคลุมภาคตะวันอออกและภาคตะวันออกเฉียงเหนือตอนล่าง ลักษณะเช่นนี้จะทำให้ประเทศไทยมีฝนเพิ่มขึ้น กับมีฝนตกหนักบางแห่ง         ขอให้ประชาชนบริเวณพื้นที่เสี่ยงภัยในภาคเหนือ ภาคตะวันออกเฉียงเหนือ ภาคตะวันออก และภาคใต้ ระวังอันตรายจากฝนตกหนักและฝนที่ตกสะสมในช่วงวันที่ 15 - 16 สิงหาคม  2564 ไว้ด้วย ซึ่งอาจทำให้เกิดน้ำท่วมฉับพลันและน้ำป่าไหลหลากได้  โดยคาดว่าช่วงเวลาดังกล่าว ภาคเหนือจะมีฝนฟ้าคะนอง ร้อยละ 60-70 ของพื้นที่ และมีฝนตกหนักบางแห่ง ซึ่งในวันนี้ (15 ส.ค. 64) คาดว่าจะมีฝนฟ้าคะนองร้อยละ 70 ของพื้นที่ และมีฝนตกหนักบางแห่ง ส่วนมากบริเวณจังหวัแม่ฮ่องสอน เชียงใหม่ เชียงราย ลำพูน ลำปาง  พะเยา  แพร่ น่าน อุตรดิตถ์  พิษณุโลก กำแพงเพชร เพชรบูรณ์และตาก